Il-Unjin Maltija tal-infermiera u l-qwiebel (MUMN) qalet li l-Erbgħa li għadda t-tobba ġew ordnati li jarmu 30 doża tat-tilqima kontra l-coronavirus. Huma qalu li dawn id-dożi ġew preparati mingħajr ma kien hemm appuntamenti skedati. Fi stqarrija, il-Ġimgħa, il-unjin qalet li d-Deputat Prim Ministru u Ministru għas-Saħħa Chris Fearne għadda informazzjoni 'falza' lill-pubbliku meta qal li 50 doża tal-vaċċin intilfu minħabba l-azzjonijiet industrijali. Il-Ħamis waqt żjara fiċ-ċentru tal-onkoloġija fl-isptar Mater Dei, fit-tweġiba tiegħu, Fearne qal li 50 doża kellhom jintremew minħabba d-dewmien. Il-Unjin qalet li l-Ministru Fearne waħħal fid-direttivi tal-MUMN għat-telf ta' dawn id-dożi madankollu huwa ma kellux idea x'inhu jiġri fid-Dipartiment tal-Kura Primarja. Fl-istqarrija tagħha l-MUMN ippreżentat tmien fatti dwar dan u qalet li l-azzjonijiet industrijali tagħha ma affettwawx il-programm ta' tilqim. Huma spjegaw li kien hemm laqgħa li mal-Kap Eżekuttiv tad-Dipartiment tal-Kura Primarja li fiha intleħaq ftehim u wara ġiet ippubblikatat memo li tgħid li kull ċentru tas-saħħa m'għandux jagħti iktar minn 80 doża tal-vaċċin kuljum. Il-unjin qalet li min-naħa tiegħu d-dipartiment injora din il-memo u l-Ħamis ta iktar appuntamenti minn 80 appuntament fiċ-Ċentru tas-Saħħa tal-Furjana. Żiedu li l-ebda doża ma ntremiet la f'dan iċ-ċentru tas-saħħa u lanqas f'oħrajn u għalhekk il-ministru għas-saħħa ma kienx ifurmat tajjeb inkella għamel apposta biex iqarraq bil-pubbliku. Żiedu li t-tobba ġew infurmati biex jarmu d-dożi l-Erbgħa u huma ma kinux infurmati dwar ir-raġuni u t-tobba li aċċettaw li jagħtu l-vaċċin l-Erbgħa, irrifjutaw jew ma marrux biex jagħtu d-dożi. Il-unjin kienet wissiet lid-dipartiment dwar konfużjoni li nħolqot fil-ġimgħat li għaddew meta l-anzjani tħallew jistennew sigħat fix-xita. L-MUMN qalet li hija infurmat lill-PHCD li l-appuntamenti jitqassmu maċ-ċentri oħra tas-saħħa. Żiedet li l-Ħamis, ħafna Ċentri tas-Saħħa kienu mgħammra biex jagħtu d-dożi "żejda" iżda l-appuntamenti kollha kienu għadhom maħruġa fiċ-Ċentru tas-Saħħa tal-Furjana. Il-unjin qalet ukoll li minkejja li l-appuntamenti kienu mifruxa fuq disa' ċentri tas-saħħa ħafna appuntamenti għat-tieni doża xorta nħarġu miċ-ċentru tas-saħħa tal-Furriana u żiedu li n-numru ta' dożi mogħtija fiċ-ċentri tas-saħħa l-oħra kien minimu. Skont il-unjin iċ-ċentru tas-saħħa ta' Raħal Ġdid amministra sitt tilqimiet filwaqt li ċ-Ċentru tas-Saħħa tal-Furjana kellu 120 doża x'jamministra. Il-Unjin ħeġġet lill-ministru biex jidentifika l-problemi u mhux iwaħħal fil-unjin. Żiedu li l-infermiera fiċ-Ċentri tas-Saħħa kkoperaw, għamlu xogħol impekkabbli u ppruvaw jagħmlu minn kollox biex ileħħqu max-xogħol normali tagħhom apparti li jagħtu t-tilqim. Komplew li l-ministru għandu jispejga għala d-dożi żejda ma tqassmux fiċ-ċentri l-oħra tas-saħħa. .td_uid_3_601f8c2cad439_rand.td-a-rec-img{text-align:left}.td_uid_3_601f8c2cad439_rand.td-a-rec-img img{margin:0 auto 0 0}